מי מתחרה במיקרוסופט בתחום החינוך?
ה-Chromebooks
תחום החינוך הוא אחד התחומים החשובים עבור כל חברת טכנולוגיה. זהו שוק שמחפש מכשירים לאו דווקא יוקרתיים ובעלי מפרטים טכנולוגיים פורצי דרך, אלא שמישים, לשימושים פשוטים יחסית ובעיקר במחירים נגישים. בשנים האחרונות מיקרוסופט נאלצה לצפות כיצד נתח השוק שלה בתחום הלפטופים בתחום החינוך ננגס אט-אט על ידי ה-Chromebooks, הלפטופים אשר מריצים את מערכת ההפעלה של גוגל, Chrome OS. אלה הם מכשירים שמתומחרים לרוב בין קו ה-200 דולר למכשירים הפשוטים (ועדיין השמישים) ביותר ועד לקו ה-500 דולר, והפכו להיות אופציה לגיטימית לחלוטין בקרב סטודנטים וילדים, בעוד הלפטופים המריצים Windows מתומחרים במחירים כמעט כפולים לדגמים פשוטים. כעת, מיקרוסופט מחזירה אש במלחמה על החינוך, ומציגה לפטופ המריץ את Windows 10 ב-190 דולר.
Chromebooks מתחרה במיקרוסופט בתחום החינוך.